
Mesagiu de amor 


prin ce cercuri literare te mai învârţi, dulcineeo 
acolo - la margine de Bucureşti 

unde tramvaiul întoarce pe cer 

şi câinii-s judecaţi în procedură de urgenţă 
unde Dumnezeu pune mâner pământului 


aveam întâlnire la anul pe vremea aceasta 
o s-o contramandez printr-un poem 

nu mai suntem acasă pe aceeaşi planetă 
nu mai comunicăm prin infrared 

mai ai alunita aceea în palmă? 


în spatele ei ţi-am lăsat un mesaj 
nu-l deschide încă 
aşteaptă faxul postum 
ţi-l voi trimite la brutăria din colţ 
în el îţi voi nara istoria Colchidei 
tu o vei auzi atunci prima oară 
vei vrea să fugi în lume cu lason 
if such feature available 
versiunea Warner Bros e de-a dreptul irezistibilă 


abia te mai ţii pe picioare 
în acest timp 


N A Í 


bogdan suceavă — bătălii şi mesagii Editura LiterNet 2005 


Povestea din Insula Trinidad 


te-am visat că erai crustacee 
undeva pe o plajă sălbatecă 


te iubeam cu cleştii tăi cu tot 
cu armura ta 
cu eleganța tăieturilor tale 
şi ritmul tropical al retragerii tale 
când Afrodita apăsa rewind pe remote control 
memorabilă erai dincolo de regn 
când dantuiam sub palmieri în april 
tu conduceai 
eu întomnam 


armuriera ta era dumnezee 

deci tu neimpregnabilă la otravă 

palme molatece peste cleşti de oţel se strângeau în 
sărut 

apoi am căzut din rai în trupurile acestea 

Eter 


în mesaje de şase sute de biţi 
trimiteai pe atunci dulce pornografie 
la distanţă de o idee 

de un ocean 

de o zi de ¡eri 
în mesaje fugare 

concentrate 
cum intensitatea unui gând 

de maestru al ceremoniei ceaiului 

decriptam în spatele fiecărui cuvânt 

senzationalá materie 

stai să-ţi spun 
forma blugilor tăi 
comedia insinuantă a codificării 
pe silabe vedeam forma blugilor tăi păşind peste ape 
sărind peste exotice software te transformai în text 
Inghetánd toate visele mele 

toate 

mesajele tale îţi conţin forma 


tu nu exişti: e doar o iluzie agresând laconic 
un demon specializat în aforism 
(eventual ca tortură: al tău sunt, iată-mă) 


METE 


rii r. 


Dr e di |. | 
barbar deghizat în cavaler O aia À re ke 
tigresá cameleonică dansând în Levy's e ae 

hai lasă-mă 
toate textele acestea se pot aşeza în cerc 
ajungem la începuturi 
pot aminti cum a fost 
un tren alunecând în noapte 
sau 
o pajişte peste care drapau sute de poeme viitoare 
căci sfântă-i nunta, începutul 
o stradă din Bucureşti la care ajungeam cu ghidul în mână 
(unde venea la iubită vodă Cuza) 
fiecare cuvânt de acum îmi aduce aminte 
de tot 
vreodată 
adevărul e c-a fost rătăcitor 
adu-ţi aminte Calea Victoriei împinsă spre tării 
cu o forţă egală cu a trecutului dislocuit 


am scris multe poeme despre Calea Victoriei 

de câte ori mergeam la frizer mă întorceam cu un poem 
seara Calea Lactee oglindea strada noastră în spaţii 

mă agátam cu palmele de cer 

citeam Conversatie la Catedrală la Piaţa Victoriei 

şi tu nu mai veneai la orele de spaniolă 

încă de pe atunci erai atemporală 

aici ar fi trebuit o arenă de coridă 
încercuită de timpul meu favorit 
măsurat după Calea Victoriei 


nu mai dezlántui aforisme, labirinturi şi escaladări 

fiecare cuvânt este acelaşi rostit în Bucureşti şi altădată 
aşa că psihi mu 

am toate simptomele celor nevindecati încă de viaţă - dar 
tu? 

Mai simplu 


mai simplu ar fi fost unui mustang 
să înveţe mersul la pas 
decât ai învăţat tu dragostea 


nu trebuie permis pentru asta, baby 
fiecare e calificat pentru accident 


ai aruncat după mine cu stelele 

cu zenitul şi cu gura de plai 

ai răstignit pe mine infinitul 

te-ai gândit cum a rămas lumea mea după tine? 


uite: prin cerul spart bat furtunile solare 

ai săpat Canalul Dunăre-Marea Neagră prin inima mea 
am escaladat împreună Kilimandjaro şi m-ai părăsit în 
înalt 


verbul tău 
conjugarea la mai mult ca erotic 

nu se poate descrie 

decât prin comparaţie cu Marele Zid 
mai simplu ar fi fost unui mustang 
să înveţe galopul şi rafinamentele echitatiei 
despre care libertate vorbeşti? 

Exorcizare 


ani în şir demonizat de sfere 

în spirit eretic - lumea 

nu echilibru ci ambiguităţi 

definițiile cele mai limpezi: paradoxuri 


ochii tăi plătesc imaginând monştri 

miriapozi supracefali răstigniţi pe axe oblice 
trivertebroizi bifocali biciuiti de înclinații incestuoase 
grifoni abulici scurgându-se adormiti 

haide! - adună-te, ceasul tău a venit 

povesteşte ce ai înţeles despre sfere 

ce a devenit sufletul tău contemplându-le 


nici măcar ce poţi povesti 
coşmarul tău înfăţişat liric 


S 


A 

Nostalgie cu o translație de foarte multe mile 


întoarce-te - rătăcit sunt într-o spirală freatică 
nici nu ştii cum arată această sete 
am răsturnat pentru tine sorii pe dos 

am făcut deşertul cupolă 
am adunat o pădure de cactuşi 
(lor le zice Gabriela Mistral: Criştii deşertului) 
acum tu 


ne curge-n vene acelaşi Bucureşti 
aceeaşi pierzanie 

soarta noastră nepereche 

o tragedie de Eschil cu insert de Divertis 

(ce context profund erotic, nu-i aşa?) 


în nopţile acestea Orion e tangent orizontului 
constelație însetată sondând în argilă 


iată cum beau doar ce mi-a mai rămas 


apă nu din lumea aceasta 

Peisaj de furtună la Indianapolis 


o lume trivială peste care cade torentul 
benzinării străzi clădiri zgomote umbre 


talia ta mai elegantă decât a unei tornade 
ochii tăi ştiu să taie lumina 
mâinile tale mai seducătoare ca vântul de vară 


paşii tăi îndepărtându-se: 
un tunel albastru 

un vis de culoare real 
pentru depărtare te întorci 


pregăteşti un continent 
cât diferenţa dintre bărbat şi femeie 


iată cum vine vântul ridicând tot oraşul la cer 

cu turnurile lui toate 

cu autostrăzile oamenii şinele cablurile viitorul şi 
trecutul 

spiralând realitatea oricum indescifrabilă 

puţine furtuni sunt mai spectaculoase decât un 
zâmbet 


nu te uita către oraşul acesta 
nu către furtuna de afară 
nu către Dumnezeul acesta trecând printre noi 

Cronica bătăliei de la Nicopole 


fir-ar să fie, iubito, tu ştii 

indecompozabilă în amintiri 

în urma paşilor tăi rămâne câmpul de bătălie 

un surâs spectral alunecă iertare celor coplesiti de 
păcat 

cavalerii de la Malta mor de moarte bună în urma ta 
constelația Orion ia forma sfintei cruci pe umărul tău 


un Erechteion de dureri închinăciunilor semilunare 
ia-mă cu tine când aluneci peste ape 

ia-mă cu tine în armurerie, în palat, în capelă 

în iatacul tău cel mai secret 


răstigneşte-mi amintirea între două uitări 

dăruieşte-mi forţe turbionare la puterea Sirius 
aşează-mi această durată în întunericul nopţii (lumina 
mea) 

şi deschide colţul de iad din care Mircea cel Bătrân 
pierde bătălia 


hai să fim serioşi 

întinde acest drum de la mine la Dumnezeu 
independent de geografie, timp, decor şi omenească 
alcătuire 

tu ştii cum 

Poem 


l-au făcut să-şi scuipe sufletul pe stele 

să-şi pună timpanul la lătratul câinilor din Tartar 
l-au înstrăinat de ochii lui 

l-au interogat cu propriile tristeti 

l-au flagelat cu toate coşmarurile lui 


când mutilau realitatea, pe el îl mutilau 
amputările de realitate rearuncau pe pământ serafimii 
(dinainte de Marea Schismă pământul e iadul îngerilor) 
şi după ferecarea cu zori în miezul zilei 
îi mai rămânea loc de reziduuri romantice 
pe care le încredința cuneiform şi chirilic 

urmei paşilor tăi 

Dispariţiile tale 


în loc de talie aveai un loc geometric 

în loc de mâini elemente de Cale Lactee 

ochii destinati deochiului subcutanat şi razelor X 

m-ai acoperit cu războaie de treizeci de ani şi sáruturi 
mixaj secret pe care-l ştii numai tu 

temple ţi s-au făcut 

în turniruri s-a cinstit lumea ta 

pentru tine au fost pedepsiţi necredinciosii 


cum faci toate acestea? cum de te odihnesti în ziua a 
şaptea? 
cum de ai făcut luna şi stelele? cum întunecările? 
cum ai plămădit pământul netocmit şi gol? 
cum această furtună şi acest om 
singur 
din coasta căruia a coborât Dumnezeu? 


NS 

Călătorie la New York în luna lui martie 


am văzut peste munţi triviali o ninsoare fantastă 

dealuri cernite cu aer ireal 

am văzut oameni cu vieţi imposibile 

trenuri transmise antigravitational prin lut 

am văzut înaltul şi umbrit demonicul 

strălucire şi bogăţie şi pubele răsturnate şi asfalt 

mâinile tale desenându-mi pe cer trei planete Jupiter 
în care mi-ai ghicit viitorul 

un miez de zi impregnat cu parfum tetrafloral 
complementară sinusoidă 
mănunchi de fulgere cu ochi frumoşi 

m-ai luat cu tine în maimultcaperfectul viitorului tău 

între Scylla şi Caribda baladei tale 

m-ai sfâşiat între cele câte nu sunt eu 

m-ai transformat într-un soare siamez geamăn cu o 

piramidă etruscă 

Amintire de sălbăticiune fugară 


în loc de brățări 
încheieturile ei purtau cicatrice de lamă 
ochii spre lumină ínturnati secau izvorul sferei 


putea fi iubită, desigur 
cum ziua ta cea de ieri poate ieşi prin flori 

prin respiraţia toamnei 

prin necurăţia unui gând 

prin Madona Dumnezee tatuată în duminici 
solitare 
cuprinde-o în braţe 
cea care nu mai e aici 
ia-o de mână acum 
chiar dacă acest dodecaedru fugar 

reflectă strâmb 
timpul intră la sud 

părăseşte universul prin centru 
curbă solară de la primul sărut la ultima ştire 
apoi 
cerul acesta înalt 

poluare toxine trafic chirie timp iarnă colesterol 
maşină birou secundă 
nimicuri care se întind de la tine la nimic 


văzduhul e gol 
fără ea ar fi fost gol şi cerul 

Biblioteca 


sute de poeme în care eşti numai tu 
doar tu şi imaginarul tău 
aducând tresăriri, plutiri, vindecări 


grifoni rátaciti de pe peretele catedralei 

inorogi purtători de nobiliar microb 

păpuşa cea veche, rochia ei demodată şi imorală 
călătoriile tale pe diametrul unui Bucureşti cam 
tomnatic 

jocul apelor unui fluviu pe care mi l-ai arătat tu 
amintirile pe care păşeşti ca pe dale de piatră 

eroul tău Cristofor Columb & eroul tău favorit Vasco 
da Gama 


timpanul imaginar transfigurat de simfonii 
limita spre care se poate colora 
în roşu total o lume întreagă 


de unde ai împrumutat această constelație? 
întorşi spre mareea de poeme ochii tăi 
îmbrăţişează-mă 

întunericul dintre lucruri în lumea aceasta sunt eu 


S 

De la tine secrete mesagii 


mi-ai lăsat o tristeţe în spatele strălucitoarei Riegel 
mi-ai suspendat o tăcere de Betegleuse 
mi-ai luminat un surâs cu Sirius 

celestul tău arsenal 
lumea aceasta e al tău alfabet 
(desigur, m-ai prins: în orice exagerare e o ironie! 
mai simplă ar fi fost viaţa noastră: planară! 


r 


44 


de la caietul dictando la carburatorul masinii 
de la pachetul de zahăr la autobuzul 331 

de la ibricul de cafea la Piaţa Universităţii 
nimic mai mult 

un trunchi: să conveargă seva spre vârf 


$ 7 
i A 
= 
y 
* E 3 


+ 

dar tu ai fácut stelele - sá le umpli de semne 
ai hieroglificat noptile si tácerile 
ai învelit constelatia Orion într-un chimono 

sub care am rámas singuri 
devenind nomazi, ai schimbat ritmul vegetal 
ai redefinit 
şi am început să citesc 

niciodată 
liniştea 


iaai 


i 


F 


prda 
4 | 


pauzele 
timpul 

temperatura 
cronicile 
imaginarul 
dragostea 
dincolo de care strălucitoarea Riegel spune ceva 


(şi asta e o exagerare 
lasă la locul ei luna, nu schimba nimic) 


A 

Poem pentru luna mai 


vei privi conul de lumină stingheră 
al unui film pe cale de dispariţie - 
anii '30, un Bucureşti quasinobiliar 
Calea Victoriei a unui timp mut 
o lume în care poemul mergea la pas 
ochilor tăi - poartă întoarcerii 
vei adormi febrilă 

atemporală şi supraistorică 
în după-amiaza aceea ploioasă de mai 
în timp ce afară, în lume 

la Scala 

va lua autobuzul Dumnezeu 
(ultimul nostru contemporan romantic) 
din acel vis 
cerul va atinge transparenţa de altădată 


iată întemnițarea într-un amor imposibil 
ochii tăi trădează imaginarul meu medieval 
(iartă-mă, eu sunt rătăcit aici din alt timp 
am venit în îmbrăţişarea aceasta din altă vreme) 
pe umerii tăi ultimul stigmat 
- al clarviziunii si levitatiei 
în timp ce practică, realistă şi severă 
vei traversa Bucureştiul de azi şi de ieri 
de la color spre alb-negru şi apoi spre heruvic 
de la această trecere 
ne înţelegem numai din visuri 


NS 

Decor pentru tabloul îmbătrânirii 


Bucureştiul e un bun decor rătăcirii 
ambientul ajunge să doară 


se făcea că sânii tăi sunt mai senzationali 
decât un titlu din Evenimentul zilei 
se făcea că singura mântuire ar fi exagerările în 
dragoste 
crupele cailor sunt lovite 
crupele îngerilor sunt lovite 
către nicăieri această goană: s-a umplut aerul de bice 
timpul s-a născut bătrân 


toate întrebările au răspunsuri nocturne 


numai noaptea nu are răspuns 

Un fel de rugă 


ştiu că sângele meu nu e mai presus decât seva ierbii 
ce o strivesc sub paşi 


ştiu că mâinile mele nu simt mai mult pe lume decât f 
frunzele acestui copac 


ştiu: cuvântul meu nu ajunge mai departe decât 
culoarea acestui nufăr trist 


şi totuşi mă rog - Doamne 
nemureşte-mă 
pentru o clipă 


